Kawigunan
Sastra Sajeroning Urip
Suksma
aturang titiang antuk galah sane sampun kapicayang ring titiang . Kaping ajeng,
mantuka ring para panureksa sane dahat wangiang titiang. Asapunika taler Ida
dane pamilet dharma wacana puniki sane tresna sihin titiang.
Sadurung
nglanturang dharma wacana puniki, lugrayang riin titiang ngaturang rasa angayu
bagia , majeng Ida Sang Hyang Widhi, duaning majanten wantah saking pasuecan
Ida, titiang, rauhin ida dane prasida sadu ajeng iriki, ring rahinane sane
becik puniki. Riantukan sapunika sami , titiang ngaturang pangastungkara “Om
Swastyastu”.
Inggih
ida dane sane wangiang titiang, inggihan unteng dharma wacanan titiang mamurda
“Kawigunan Sastra Sajeroning Urip”.
Ida
dane sane kusumayang titiang, minabang titiang ida dane sampun sauninga pulo
Bali puniki sane alit puniki kakasubang pisan. Napi awinan asapunika ? Lianan
ring palemahanne sane asri, taler sangkaning Bali madue aksara , basa, lan
sastra newek. Sane ketah kesambat aksara, basa, lan sastra Bali.
Ida
dane sane wangiang titiang, maosang sastra Bali makeh pikenohnyane sajeroning
kauripan. Awinan ring sastra Bali mungguh sakancaning kaweruhan sane kabuatang
sajeroning urip. Kaweruhan sane munggah sajeroning sastra Bali, sakadi :
wariga, inggihan indik ala ayuning padewasan. Agama, weda, Itihasa, Babad,
Tantri, Lelampahan, tur makasami punika wenten kawigunan ipun sajeroning
kauripan. Sakadi : Tantri, sane nyritayang carita indik beburonan, sajeroning
carita punika makeh madaging tetuek indik laksana ayu, sane sandang laksanayang
ring jagate puniki.
Asapunika
taler ngeninin Itihasa , yadian sane mawangun parwa , kekawin, lan kidung.
Makasmi mawiguna sajeroning urip. Santukan sapunika, ring galahe kadi mangkin
banget titiang matur ring ida dane, utamane ring para yowana ngiring ngawit
mangkin, pelajahin sastra punika, anggen
cermin utawi sasuluh sajeroning kauripan . Santukan widya sastra punika maka
wiweka , miubang becik kalawan kaon , waluya suluh rikala kapetengan , mawastu
sida nyinahang iwang patute punika . Yening urip tanpa sastra , nirdon urip
ring jagate.
Ring
Nitisastra wenten kabaos asapuniki :
Hemani
sang mamukti dumadi
Ika
tan hana guna
Yowana
, rupawan, kula, wicala, ika pada hana
Tan
aceja wedana makucem,
Zuwir
seka ring sami abang murub
Tan
hana wangin ika
Teges
ipun :
Kaon
pisan numadi dados jatma
Sane
asapunika tan magama anom, bagus , wangsa, luih , siteng
Yen
ten madasar sastra
Romane
ucem tan pacaya
Tan
bina kadi bunga barak ngendih nanging tan mabo miik.
Ida
dane sane wangiang titiang , punika sami anggen pratiwimba.
Sampunang
nenga- nenga mlajahin sastra. Duaning marupa kapatutan iraga maprawerti maka
panrestian jatma luih guna.
Inggih
ida dane sane kusumayang titiang , wantah asapunika atur titiang. Kirang
langkung titiang nunas sinampura. Puputang titiang antuk paramasantih “ Om
Santih Santih Santih Om “.
ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn sun_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn swh_Latn jav_Latn tgl_Latn ace_Latn ban_Latn hau_Latn pag_Latn ltg_Latn dyu_Latn ban_Latn pag_Latn war_Latn ban_Latn ban_Latn ban_Latn ban_Latn ban_Latn ban_Latn dik_Latn ban_Latn fur_Latn pag_Latn pag_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn hat_Latn